# Fuksipassi 2014

# Johdanto

### Tehtäväkuvaus


Fuksipassi-järjestelmän tarkoituksena on korvata TKO-älyn entiset paperiset fuksipassit kätevällä websovelluksella. Fuksit siis merkkaavat osallistumisiaan erilaisiin tapahtumiin ja tutorit vahvistavat nämä osallistumiset ja muut pisteisiin oikeuttavat meriitit omilla käyttäjätunnuksillaan. Merkinnät tallennetaan tietokantaan ja niistä saa sovelluksessa helposti esiin statistiikkaa erilaisilla hakukriteereillä. Tutorit voivat kirjoittaa kommentteja ja huomioita fukseista. Tutorit voivat hyödyntää kerättävää dataa syksyn aktiivisten fuksien palkitsemisessa ja seuraavan vuoden fuksitapahtumien suunnittelussa.

### Toteutus-/toimintaympäristö

Työ toteutetaan PHP:lla laitoksen users-palvelimella (Apache/2.2.14 (Ubuntu)). PostgreSQL-tietokannasta käytössä on versio 8.4.20.

# Käyttötapaukset

### Käyttötapauskaavio



### Käyttäjäryhmät

**Eksyjä**:

Eksyjällä tarkoitetaan satunnaista seikkailijaa, joka saapuu sivustolle, ja jolla ei välttämättä ole varsinaista käyttäjäroolia.

**Fuksi**:

Käyttäjä, joka rekisteröityy ja kerää suorituksistaan pisteitä.

**Tutor**:

Käyttäjä, jolla on tutortunnukset ja valta vahvistaa ja jakaa pisteitä suorituksista. Voi kirjoittaa kommentteja.

### Käyttötapaukset

**Eksyjän käyttötapaukset:**

Rekisteröityminen

Kirjautuminen

**Fuksin käyttötapaukset (kirjautuneena)**:

Omien osallistumisten ja mahdollisesti pisteiden selailu

”Missä kaikissa tapahtumissa olen ollut paikalla?”

Itselle kirjoitettujen kommenttien selailu

”Oho! Enpä muistanut tarjonneeni viittä olutta tutorilleni!”

Osallistumisen merkitseminen (tutorit vahvistavat osallistumisen, jolloin suorituksesta saa pisteen)

”Olin fuksisaunassa, haluan siitä merkinnän.”

Tapahtumien selailu

”Mitä tapahtumia ensi kuussa on tarjolla?”

**Tutorin käyttötapaukset (kirjautuneena):**

Fuksin osallistumisten selailu

”Missä kaikissa tapahtumissa tämä fuksi on ollut?”

Fukseille kirjoitettujen kommenttien lukeminen

”Ai, tämä oli se fuksi joka ui suihkulähteessä!”

Fuksin osallistumisen merkitseminen

”Fuksi ei näköjään muista olleensa fuksisuunnistuksessa, laitanpa hänelle silti merkinnän.”

Fuksin osallistumisen vahvistaminen

”Enpä muistanut fuksin olleen fuksisuunnistuksessa, laitanpa hänelle silti merkinnän.”

Fuksin osallistumisen poisto (omat vahvistukset ja merkinnät)

”Fuksi ei ollutkaan fuksisuunnistuksessa, poistan virheellisen merkinnän.”

Kommentin kirjoittaminen fuksille

”Tämä fuksi on tosi hyvä tyyppi! Kirjoitan siitä hänelle kommentin.”

Kommentin poistaminen fuksilta (omat kommentit)

”Fuksi ei ollutkaan niin hyvä tyyppi, poistan kommentin.”

Tapahtumien selailu

”Montako fuksia viime saunaillassa olikaan?”

Tapahtuman lisääminen

”Ensi viikoksi päätettiin järjestää leffailta, laitan siitä tapahtuman Fuksipassiin.”

Tapahtuman poisto

”Viimeviikkoinen excu peruttiin, poistan sen fuksipassista.”

Tilastojen selailu

”Ketkä ovat parhaat kymmenen fuksia? Kuka on ollut aktiivisin casual-illoissa?”

# Käynnistys- ja käyttöohjeet

<http://hihihi.users.cs.helsinki.fi/Fuksipassi-2014/>